open-index/open-wikipedia-markdown huggingface dataset:
Harald Hveberg

**Harald Hveberg** (født 2. juni 1900 i Grue, død 18. desember 1985 i Sandnes i Rogaland) var lektor og senere rektor ved Sandnes Høyere Skole, med språklig-historisk embetseksamen fra 1932. Ektefelle: Helene Randine Hveberg (1903–1977).

## Liv og virke
Harald Hveberg tok språklig-historisk embetseksamen i 1932. Men alt i 1921 hadde han tatt 
lærerskolen, og han vikarierte som lærer i Narvik i et års tid midt i 1920-årene og ved Trondhjems borgerlige realskole 1927–1931. Hveberg kom til Sandnes som lektor ved Sandnes Høyere Skole like etter embetseksamen i 1932, og han var ansatt ved skolen til han gikk av i 1968. Siden 1949 hadde han vært skolens rektor. Skolen gjennomgikk en sterk utvikling under Hvebergs ledelse. Han spilte også en aktiv rolle i arbeidet for å få på plass fast gymnas i Sandnes, og arbeidet siden gymnaset godt opp, trass i gamle og uhensiktsmessige lokaler.

Hveberg var en aktiv og innsiktsfull debattant og bidragsyter innen sitt fagfelt, norsk språkhistorie, og bidro blant annet med viktige artikler og kommentarer omkring tolkingen av lokale stedsnavn i Stavanger-området.

Hveberg var fra 1947–1951 medlem av Sandnes bystyre for Arbeiderpartiet, og satt i skolestyret og styrene for folkeboksamlingen og sykehuset. Han var bl.a. med i redaksjonen for Sandnes bys historie. I 1968 ble Hveberg hedret med Kongens fortjenstmedalje.

## Bibliografi
* Norrøn mytologi (1944)
* Norrøne heltesagn (1945)
* Grue kommune (1947)
* Grueboka : 1 : Bygda (1948)
* Grueboka : 2 : Gardene (1949)

## Noen utvalgte artikler
* "Ullanhaug – Jåtten. Barlinden i Ulls kultus" (Maal og Minne 29, 1937)
* "Guden ULL blev dyrket på Ullanhaug og Jåtun" (Stavanger Aftenblad 12.01.1937)
* "Ullandhaug" (Stavanger Aftenblad 16.03.1937)
* "Sandnes – Gand" (Stavanger Aftenblad 26.01.1950)
* "Gand eller Gond?" (Stavanger Aftenblad 11.02.1950)

## Referanser


## Kilder
* Stavanger Aftenblads digitale arkiv, inkl. nekrolog, publisert 24.12.1985.
Sunniva Lye Axelsen

**Sunniva Lye Axelsen** (født 1980) er en norsk forfatter.

Axelsen kommer fra Stavanger men vokste opp utenfor Kristiansand, og bor i Oslo. Hun debuterte som forfatter i 2011 og har siden utgitt flere romaner og en novellesamling. Hennes roman *Invictus* ble nominert til Sørlandets litteraturpris i 2023.

## Bibliografi
* *Følge meg alle mine dager*, roman, Cappelen Damm (2011)
* *Jerusalemsyndromet*, roman, Cappelen Damm (2012)
* *Tyrkisk frokost*, noveller, Cappelen Damm (2014)
* *Sanger fra Merkur*, roman, Cappelen Damm (2015)
**Herfra til Hiroshima,* roman, Tiden (2019)
**Invictus*, roman, Tiden (2022)
**Johanne den vannvittige*, roman, Tiden (2025)

## Referanser


## Kilder
*Presentasjon av Sunniva Lye Axelsen i Forfatterkatalogen på Forfattersentrums nettsider
*Presentasjon av Sunniva Lye Axelsen på Cappelen Damms nettsider 

## Eksterne lenker

* Intervju: Sunniva Lye Axelsen om sitt forfatterskap på solvberget.no
* Anmeldelse: «Invictus» av Sunniva Lye Axelsen på nrk.no
* Anmeldelse: Sunniva Lye Axelsen, «Invictus» – Syrlig kritikk av sosialpornografi på dagbladet.no
Minør

En **minør** (fra fransk: *mineur*, gruvearbeider) var en soldat som utførte sprengningstekniske oppdrag. Når oppdragene ble utført i forbindelse med beleiringer av festninger ble soldaten kalt **festningsminør**; i andre tilfelle **feltminør.** Minørene tilhørte tidligere artilleriet, siden 1800-tallet ingeniørtroppene og deres forgjengere.

## Minørtjenesten

Festningminørene gravde og sprengte kruttminer for å underminere festningsvollene. Forsvarernes festningsminører anla kontraminer for å sprenge de angripende minegangene. Feltminørene sprengte broer og landeveier med mer, samt anla feltminer.
Cirka

**Cirka** (**sirka**, latin: *circa*) betyr *omkring* eller *omtrent*, hvilket blir brukt til å betegne usikre eller mindre viktige mål, slik som datoer eller mengder. Ordet kommer fra latin *circa,* som egentlig betyr «omkrets», som også finnes i ordet circumferens. Til å være et latinsk ord, som dertil har fullgode norske synonymer, er bruken av ordet *cirka* ganske vanlig i norsk dagligtale. Man kan si f.eks. si om vedkommende er *cirka 50 år*, eller om mer historiske hendelser sier man at *[[Slaget i Hafrsfjord|slaget ved Hafrsfjord]] sto i cirka (gjerne forkortet ca.) [[872]]*, ettersom dette årstallet er usikkert.

Hvis et tall oppgis med *cirka* så betyr det at tallet i seg selv er avrundet, dermed kan *cirka* 25 meter være innenfor 20–30 meter om marginen er ±5 meter. Går en lengre fra referansepunktet i tid eller rom så vil perioden som *cirka* omfatter bli større, men uten at det er noen klar sammenheng.

Det er ikke gitt at begge tall i en periode er absolutte eller oppgitt med usikkerhet
* 1732–1799 eller 1732–99: begge år er nøyaktige,
* ca. 1732 – 1799: bare det siste året er nøyaktig, det første er tilnærmet,
* 1732 – ca. 1799: bare det første året er nøyaktig, det siste er tilnærmet,
* ca. 1732 – ca. 1799: begge årene er tilnærmet.

Legg merke til formen «ca. 1732–1799» hvor streken er uten mellomrom og *cirka* kan gjelde hele perioden. Denne formen er dermed tvetydig da den er nær formlik med varianten hvor bare første år er angitt med tilnærmet nøyaktighet.

Som et løst anslag kan en bruke (*Dette er ikke en alment akseptert liste!*)
* for de siste hundre årene bør tilnærmingen være innenfor fem år (f.eks. 1940, 1945, 1950, 1955),
* for de siste fem hundre årene bør tilnærmingen være innenfor ti år (f.eks. 1720, 1730, 1740, 1750),
* for de siste tusen årene bør tilnærmingen være innenfor tjuefem år (f.eks. 1250, 1275, 1300, 1325),
* for de siste to tusen årene bør tilnærmingen være innenfor femti år (f.eks. 150, 200, 250, 300), og
* for den nedskrevne historien til mennesket bør tilnærmingen være innenfor hundre til to hundre år.

Dette er imidlertid bare omtrentlige regler, og hva som faktisk brukes kan variere utfra praktiske, tekniske eller juridiske hensyn.

## Kommersiell bruk
*Circa* er et merkenavn i rullebrettindustrien som lager sko, klær og rullebrett. Profesjonelle rullebrettkjørere kan få kontrakt med rullebrettlaget til Circa.

## Referanser
Vladimir Tributs

**Vladimir Filippovitsj Tributs** (russisk: Владимир Филиппович Трибуц, 1900–1977) var en sovjetisk militær og admiral (1943). Han førte befal over den sovjetiske Østersjøflåten mellom 1939 og 1947.

## Verker
* *Балтийцы наступают*. Kaliningrad, 1968.
* *Балтийцы вступают в бой*. Kaliningrad, 1972.
* *Балтийцы сражаются*. Kaliningrad, 1975.

## Referanser
Coulombmeter

**Coulombmeter** er et instrument som brukes til måling av transportert elektrisk ladning (målt i coulomb) ved elektrolyse. Instrumentet ble tidligere ofte kalt voltameter, en betegnelse som bør unngås da den lett kan forveksles med voltmeter. Den stoffmengden som skilles ut ved en elektrolyseprosess, blir veid, og med kjennskap til den relative atommassen og valensen til stoffet som er skilt ut, kan man beregne den totale elektriske ladningen som har passert gjennom instrumentet.

Enheten ampere (internasjonalt symbol A) var inntil 1947 definert ut fra målinger med coulombmeter, og var fastsatt til den strøm som i løpet av et sekund skiller ut 1,118&nbsp;mg sølv av en vandig sølvnitratløsning.

## Referanser
«Admiral Nakhimov»

Den russiske panserkrysseren **«Admiral Nakhimov»** var den best bevæpnede krysser som hittil var bygd da den inngikk i den russiske flåte. Det påstås at den russiske marinestab fikk fatt i tegningene til den engelske panserkrysser «Imperieuse», og der er unektelig store likhetspunkter mellom de to skip. Som på «Imperieuse» er det kraftige artilleriet anbrakt i fire kanontårn i diamantformasjon, men russerne gikk ned fra 25,4 til 20,3&nbsp;cm i kaliber, og kunne så til gjengjeld få to kanoner i hvert kanontårn. Det gav en bredside på seks kraftige kanoner – noe ingen andre kryssere kunne matche på den tid.

«Nakhimovs» overlegenhet varte imidlertid kort, for få år senere vant de hurtigskytende kanoner innpass, og selv om kanonene hadde knapt så kraftig kaliber, kunne de avfyres 5-6 ganger for hver salve fra  «Nakhimov».

Skipet var oppkalt etter admiral Pavel Stepanovitsj Nakhimov, en berømt russisk sjøoffiserer, ser døde mens han deltok i forsvaret av Sevastopol under Krimkrigen i 1855.

## Tjeneste
Kort etter kommandoheisingen ble «Admiral Nakhimov» sendt til Vladivostok, hit skipet ankom i mai 1889 og ble flaggskip for den russiske Stillehavseskadre. I september 1891 returnerte krysseren til Østersjøen til ettersyn. I juli 1893 besøkte *«Admiral Nakhimov»* New York City og deretter den franske flåtebase i Toulon som deltager i en russisk eskadre. Deretter gikk det til Vladivostok igjen, med tjeneste i fire år, hvor skipet blant annet var til stede ved overtakelsen av Port Arthur.

I 1898 vendte krysseren tilbake til Østersjøen for å bli ettersett og modernisert. I november 1899 ble «Admiral Nakhimov» igjen sendt ut til Stillehavseskadren og gjorde tjeneste der til 1903, hvorpå skipet returnerte til Østersjøen.

Da den russisk-japanske krig brøt ut i 1904, ble  *«Admiral Nakhimov»* en del av den 2. Stillehavseskadre som ble opprettet i Østersjøen for å slutte seg til 1. Stillehavseskadre i Port Arthur. I oktober 1904 stevnet eskadren mot Det fjerne østen, og som den kraftigste russiske panserkrysser ble Nakhimov en del av 2. slagskipsgruppe sammen med tre eldre slagskip. Den 27. mai 1905, hvor slaget ved Tsushima begynte, var krysseren det åttende og siste skip i den russiske linje. Den ble rammet omkring 30 ganger, mest av de japanske panserkryssere, men trass i et tap på 25 drepte og 51 sårede besetningsmedlemmer var den fortsatt kampdyktig.

Skytingen fra Nakhimov resulterte i lette skader på panserkrysseren *«Iwate»*, som ble rammet av tre 20,3&nbsp;cm granater. Etter mørkets frembrudd, da de overlevende russiske skip ble angrepet av japanske torpedobåter og jagere, tente Nakhimov sine projektører, og var dermed fullt synlig. Mellom klokken 21.30 og 22 ble krysseren rammet i stevnen av en torpedo, og stod ikke til å redde. Besetningen forlot skipet neste morgen, og det sank om formiddagen den 28. mai, nær Tsushima.

## Referanser


## Litteratur
* Roger Chesneau, Eugène M. Koleśnik, N. J. M. Campbell. *Conway's All The World's Fighting Ships 1860-1905*, Utgitt 1979, ISBN 0-8317-0302-4
Autoerotisme

**Autoerotisme** er seksuelt begjær rettet mot en selv. Antomymet til begrepet er alloerotisme. Atferden som springer ut av autoerotisme kalles autoerotikk. Betegnelsene er lite i bruk.

Den mest vanlige formen for autoerotikk er beføling av kroppen, eller kjønnsorganer gjennom onani (masturbasjon). Autoerotikk kan også være at en fremstiller kroppen på måter, for eksempel klær eller sko, som en selv finner seksuelt opphissende gjennom speilbilder eller beføling.

Autoerotisme ses noen ganger i tilslutning til kjønnskryssing og gis da gjerne betegnelser som autoandrofili (tenner på seg selv som mann/mannlig/maskulin) eller autogynefili (tenner på seg selv som kvinne/kvinnelig/feminin).

## Referanser
Truserøsk

**Truserøsk**, på engelsk kjent som **wedgie**, er en form for spøk eller straffemetode hvor offeret (nærmest) løftes etter truselinningen. Handlingen utføres gjerne som pek i skolesetting og vil regnes som en form for mobbing eller trakassering.

## Se også
* Buksevann

## Referanser


## Eksterne lenker
*
NM i svømming kortbane 2014

**NM i svømming kortbane 2014** ble arrangert i Stavanger 3.–6. april 2014. Arrangør var Madla Svømmeklubb.

## Menn

### 50 meter fri

### 100 meter fri

### 200 meter fri

### 400 meter fri

### 800 meter fri

### 1500 meter fri

### 50 meter rygg

### 100 meter rygg

### 200 meter rygg

### 50 meter bryst

### 100 meter bryst

### 200 meter bryst

### 50 meter butterfly

### 100 meter butterfly

### 200 meter butterfly

### 100 meter medley

### 200 meter medley

### 400 meter medley

### 4 x 50 meter fri

### 4 x 100 meter fri

### 4 x 200 meter fri

### 4 x 50 meter medley

### 4 x 100 meter medley

## Kvinner

### 50 meter fri

### 100 meter fri

### 200 meter fri

### 400 meter fri

### 800 meter fri

### 1500 meter fri

### 50 meter rygg

### 100 meter rygg

### 200 meter rygg

### 50 meter bryst

### 100 meter bryst

### 200 meter bryst

### 50 meter butterfly

### 100 meter butterfly

### 200 meter butterfly

### 100 meter medley

### 200 meter medley

### 400 meter medley

### 4 x 50 meter fri

### 4 x 100 meter fri

### 4 x 200 meter fri

### 4 x 50 meter medley

### 4 x 100 meter medley

## Kilder
* medley.no: Resultatliste NM kortbane 2014. 
* Egil Svendsby (red.) *Sportsboken 2014*, s. 275–76. Schibsted. ISBN 978-82-516-8258-9.
Manikyr

**Manikyr** eller **håndpleie** er stell og skjønnhetspleie av hender, især neglene. Begrepet *manikyr* gjaldt opprinnelig en som hadde pleie av hender som profesjon, men omfatter i dag alle former for (kosmetisk) håndpleie.

Manikyr stammer fra fransk manucure (eldre fransk også manicure), der første leddet kommer av latin *manus* som betyr «hånd» og det andre leddet av latin *curare* som betyr «behandle, pleie».

## Se også
* Fotpleie

## Referanser
Fotpleie

**Fotpleie** eller **pedikyr** er pleie av hud og negler på føttene. Pedikyr er analogt manikyr og stammer fra fransk  pédicure, av latin *pes* som betyr «fot» og *cura* som betyr «pleie».

Fotpleie kan også omfatte behandling av fotplager som hudfortykkelser, sprekker i huden og inngrodde negler. Slike tilstander forekommer ofte hos eldre, og kan være svært plagsomme.

## Se også
* Manikyr

## Referanser
Allan Livgård

**Allan Livgård** (født 28. februar 1983) er en norsk bridgespiller.

Livgård ble europamester for lag i 2018 sammen med makker Terje Aa og lagkamerater Boye Brogeland, Espen Lindqvist, Nils Kvangraven, og Ulf Tundal, samt i 2024 med samme makker og lagkamerater Brogeland, Christian Bakke, Tor Eivind Grude og Geir Helgemo. Han tok sølvmedalje i World Bridge Teams Championships (Bermuda Bowl) 2023, samt bronse i 2019 og 2022.

Som junior fikk han to bronsemedaljer i EM lag U21 (2002 og 2004), samt bronse i junior-VM U26 (2008).

I tillegg har han 4 NM-titler. Fra 2011-2013 var Livgård kaptein for det norske damelandslaget i bridge.

## Større seire
* Europeiske mesterskap
** EM for nasjonslag (2) 2018, 2024
* Norgesmesterskap (5) 
** NM for klubblag 2014, 2016, 2025
** NM Junior 2003
** Seriemesterskapet 2013

## Referanser
22. serierunde i Toppserien 2017

**22. og siste serierunde i [[Toppserien 2017]]** ble spilt lørdag 4. november 2017.
   

## Fakta
**Lørdag 4. november**







## Noter


## Kilder
Etterbarberingsvann

**Etterbarberingsvann** eller **aftershave** er vann tilsatt litt sprit og parfyme, som brukes til å smøre ansiktet for å helbrede huden og forhindre irritasjon etter barbering.

## Referanser
Lamponia

* se systematisk inndeling

***Lamponia*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20-30 millimeter), brune smygere med lyse flekker. Forvingen har to store, perlemorskinnende hvite flekker nær midten, og en rad av tre små flekker ved forkanten nær spissen. Vingene er lysere ved roten.

## Levevis
De aller fleste har larver på gress eller andre enfrøbladete planter.

## Utbredelse
Slekten er bare kjent fra Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Lamponia* Evans, 1955
***************** *[[Lamponia elegantula]]* (Herrich-Schäffer, 1869)
***************** *[[Lamponia lamponia]]* (Hewitson, 1876)
***************** *[[Lamponia travssosi]]* (Hayward, 1942)

## Kilder
* Markku Savela's Lepidoptera and some other life forms: Sjekkliste over artene. Hentet 13.6. 2018
* Butterflies of America - *Lamponia* spp. http://www.butterfliesofamerica.com/L/t/Lamponia_a.htm

## Eksterne lenker
* 
*
Christiana Katsari

**Christiana Katsari** (født 14. mai 1987) er en kypriotisksk friidrettsutøver som konkurrerer i sprintløp. Hennes fremste internasjonale meritt er gull på 400 meter ved De europeiske småstatslekene 2017.

## Idrettskarriere
### 2014
Kypros deltok i Third League under Lag-EM i friidrett 2014, og Katsari kom der på tredjeplass på 400 meter. Hun deltok også i det greske mesterskapet i friidrett, der hun kom på sjuendeplass på 400 meter.

### 2015
Hun deltok i De europeiske småstatslekene 2015 i Reykjavík, og fikk der to medaljer. Individuelt kom hun på andreplass på 400 meter, og Kypros kom på andreplass på 4 x 400 meter stafett.

Kypros deltok i Second League under Lag-EM i friidrett 2015, og Kypros kom på sjuendeplpass på 4 x 400 meter stafett med Kountouri på laget. I Balkanmesterskapet i friidrett 2015 kom hun på åttendeplass på 400 meter.

### 2016
Det europeiske småstatsmesterskapet i friidrett 2016 ble arrangert i Marsa på Malta, og Katsari kom på femteplass på 400 meter, og Kypros fikk bronse på 1000 meter stafett. I det kypriotiske mesterskapet i friidrett vant hun 400 meter med ny personlig rekord på 54,99, og hun kom på andreplass på 200 meter. Under Balkanmesterskapet i friidrett 2016 kom hun på tiendeplass på 400 meter med tide 55,60.

### 2017
I De europeiske småstatslekene 2017 vant hun 400 meter, foran Gudbjörg Jóna Bjarnadóttir og Kalliopi Kountouri, og Kypros fikk sølv på 4 x 400 meter stafett. Hun deltok i Balkanmesterskapet i friidrett 2017, og kom der på 12.-plass på 400 meter. I det kypriotiske mesterskapet vant hun 400 meter hekk, og fikk sølv på 400 meter.

Kypros deltok i Second League i Lag-EM i friidrett 2017, og Katsari kom der på 12.-plass på 400 meter hekk. Hun deltok også på 4 x 400 meter stafett, der Kypros kom på niendeplass.

### 2018
Hun deltok i Det europeiske småstatsmesterskapet i friidrett 2018, og kom der på femteplass på 400 meter, og hun deltok også på Kypros' stafettlag som vant 1000 meter stafett, der hun løp sammen med Olivia Fotopoulou, Sanda Colomeiteva og Kalliopi Kountouri.

## Referanser


## Eksterne lenker
*
Marie Aubert

**Marie Grønborg Aubert** (født 17. juli 1979) er en norsk forfatter.

## Liv og virke
Hun er utdannet journalist, har bachelor i litteraturvitenskap og har gått på Skrivekunstakademiet i Bergen. Våren 2013 vant hun novellekonkurransen «Litteratur på Blå» arrangerte i samarbeid med tidsskriftet *[[Vinduet]]*, med teksten som skulle bli åpningsnovellen i debutboka hennes tre år senere.

Hennes første roman, *Voksne mennesker* utkom i 2019. Aftenposten kalte romanen «boken du må lese i sommer». Romanen *Jeg er egentlig ikke sånn* kom ut høsten 2022. 

## Bibliografi
**Jeg er egentlig ikke sånn,* roman, Forlaget Oktober (2022)
**Voksne mennesker,* roman, Forlaget Oktober (2019)
**Kan jeg bli med deg hjem*, noveller, Forlaget Oktober (2016)

## Referanser


## Kilder
*Presentasjon av Marie Aubert i Forfatterkatalogen på Forfattersentrums nettsider
*Presentasjon av Marie Aubert på Oktober forlags nettsider

## Eksterne lenker
* Marie Aubert om ''Voksne mennesker'' - lydopptak ved Bergen Offentlige bibliotek 31. oktober 2019
Språkatlas

**Språkatlas** eller **språkkart** er kart som viser enten utbredelsesområdene for forskjellige språk eller dialekter, eller utbredelsen av ord og språklige fenomener, særlig innenfor området til et hovedspråk. Språkatlas kartlegger gjerne ord og ordformer (ordatlas) eller viktige trekk fra lyd- og formlære med mer. Noen språkatlas tar opp begge emner.

## Referanser
Ingeborg Askeland

**Ingeborg Askeland** (født 1940) er en norsk lærebok- og romanforfatter.

Askeland er utdannet lærer, og har vært medforfatter i flere læreverk; i samfunnsfag, i *Levende Norsk* (Cappelen) og *Soria Moria* (Samlaget). Sistnevnte ble hedret med Brageprisen (1992) og Den norske Læremiddelprisen (2003).

## Bibliografi
* *Margretesirkelen*, roman, Spartacus (2016)
* *Margrete* *mi,* roman, Kolofon forlag (2019)

## Referanser


## Kilder
*Presentasjon av Ingeborg Askeland i Forfatterkatalogen på Forfattersentrums nettsider
*Presentasjon av Ingeborg Askeland på Spartacus forlags nettsider
Giorgi Mujaridze

**Giorgi Mujaridze** (født 1998) er en georgisk friidrettsutøver som konkurrerer i kulestøt og diskos. Hans fremste internasjonale meritt er gull i kulestøt ved Det europeiske småstatsmesterskapet i friidrett 2018. 

## Idrettskarriere
;2013
Mujaridze deltok i European Youth Summer Olympic Festival 2013 i Nederland, og kom der på niendeplass i kulestøt. 

;2014
Han deltok i Ungdomsbalkanmesterskapet i friidrett 2014 (U18) i Bulgaria, og fikk der sølv i kulestøt, bak Andrei Rares Toader fra Romania. Han deltok også i Sommer-OL for ungdom 2014 i Nanjing i Kina, og fikk tiende beste resultat i klvaifiseringsrunden, og gikk dermed til B-finalen, der han kom på andreplass, som ga tiendeplass sammenlagt. 

;2015
Ved Ungdoms-VM i friidrett 2015 kom han på 12.-plass i kulestøt, med 19,58 meter i kvalifiseringen og 18,90 meter i finalen. 

;2016
Han fikk sølv i kulestøt ved det georgiske mesterskapet innendørs i 2016. Han deltok i U20-VM i friidrett 2016, og fikk der 23. beste resultat i kvalifiseringsrunden, og nådde dermed ikke finalen. 

;2017
I Juniorbalkanmesterskapet i friidrett innendørs 2017 kom Mujaridze på fjerdeplass i kulestøt. Odysseas Mouzenidis fra Hellas vant denne øvelsen. I mars deltok han i European Cup Winter Throwing 2017 på Gran Canaria, der han kom på fjerdeplass i U23-klassen. 

Georgia deltok i Third League i Lag-EM i friidrett 2017, og Mujaridze fikk der sølv i diskos, bak Ivan Kukuličić, og han kom på fjerdeplass i kulestøt. Georgia kom på tredjeplass i lagkonkurransen, og rykket dermed opp til Second League i 2019. I Juniorbalkanmesterskapet i friidrett 2017 fikk han sølv i kulestøt, og kom på åttendeplass i diskos. Han deltok også i U20-EM i friidrett 2017, der han fikk 13. beste resultat i kvalifiseringen i kulestøt, og kastet ikke i finalerunden. 

;2018
I Balkanmesterskapet i friidrett innendørs 2018 kom han på sjuendeplass i kulestøt, med ny personlig rekord med seniorkule på 18,58 meter. Han deltok i U23-klassen under European Cup Winter Throwing 2018, og kom der på fjerdeplass med ny personlig rekord på 19,01 meter. 

I Det europeiske småstatsmesterskapet i friidrett 2018 vant han kulestøt, og forbedret sin personlige rekord til 19,52 meter.

;2021
Giorgi Mujaridze tok en 27. plass for landet sitt i kulestøt under Sommer-OL 2020 i Tokyo og kvalifiserte seg derfor ikke til finalen.

## Referanser


## Eksterne lenker
*
Ragnar Audunson

**Ragnar Andreas Audunson** (født 20. april 1950) er en statsviter fra Norge. Han tok doktorgraden (dr.polit) i 1996 ved Universitetet i Oslo. Han er professor i bibliotek- og informasjonsvitenskap ved Institutt for arkiv-, bibliotek- og informasjonsfag, Oslomet.

## Referanser
Maryam moské

**Maryam moské**, også kalt Maria moské, er en moské i Kristiansand som tilhører Ahmadiyya Muslim Jama'at (Ahmadiyya Muslimsk Trossamfunn). Moskéen startet driften i 2020. Moskeen er oppkalt etter Jomfru Maria.  

## Bakgrunn
Ahmadiyya-samfunnet hadde opprinnelig planlagt å bygge Maryam-moskeen på en tomt på Tinnheia der Agder Taxi hadde holdt til tidligere. De søkte kommunen om tillatelse til å bygge en ny moské på tomten. Planene møtte både støtte og motstand fra lokalbefolkningen. Saken lå sommeren 2018 hos kommunen. 

I begynnelsen av 2020 valgte imidlertid Ahmadiyya-samfunnet å skrinlegge planene om å bygge på tomten de hadde ervervet, og kjøpte i stedet et bygg på adressen Tinnheiveien 30 fra den kristne menigheten God's Grace. Dette bygget ble i sin tid tatt i bruk som kirke av det kristne trossamfunnet Brunstad Christian Church.

## Referanser
If I Were Sorry

**«If I Were Sorry»** (norsk oversettelse: *om jeg var lei for det*) er en svensk poplåt fra 2016 med den svenske artisten Frans Jeppsson Wall. Han har skrevet låten sammen med Fredrik Andersson, Michael Saxell og Oscar Fogelström, og sangen vant svenske Melodifestivalen i 2016. «If I Were Sorry» var Sveriges bidrag i Eurovision Song Contest samme år på hjemmebane i Stockholm, der den endte på femteplass i finalen. Sangen fikk stor suksess i Sverige der den toppet singellisten og senere ble kåret til *Årets låt* under Grammisgalan 2017.

## Bakgrunn
Låten var en av deltakerne i Melodifestivalen 2016 og er komponert av Fredrik Andersson, Michael Saxell og Oscar Fogelström sammen med artisten Frans Jeppsson Wall. De tre førstnevnte drev et studio i Ystad, og Wall var ofte i studioet deres. Til slutt fant de fire ut at de ville skrive en låt, og de bygde den opp bit for bit. Det endelige resultatet ble «If I Were Sorry», og plateselskapet overbeviste dem om å sende inn låten til SVTs Melodifestivalen.

Sangen ble antatt til Melodifestivalen, og Frans Jeppsson Wall fremførte den under artistnavnet *Frans*. Ti år tidligere hadde han blitt landskjent i Sverige da han sang hyllestlåten «Who's Da Man» til ære for Zlatan Ibrahimović i forkant av Fotball-VM 2006.

### Melodifestivalen
«If I Were Sorry» deltok i den fjerde og siste delfinalen i Gävle 27. februar 2016, der den vant og kvalifiserte seg til finalen i Friends Arena i Stockholm lørdag 12. mars. I forkant av den svenske finalen var sangen favoritt til å vinne, men den lå på andreplass etter at juryene hadde stemt – riktignok bare ett poeng bak «Human» som ledet. «If I Were Sorry» vant imidlertid telefonavstemningen med  stemmer, og sangen vant dermed konkurransen. Med seieren ble «If I Were Sorry» Sveriges bidrag til Eurovision Song Contest 2016 på hjemmebane i Globen i Stockholm.

### Eurovision Song Contest
Som vertsnasjon for Eurovision Song Contest 2016 var Sverige direktekvalifisert til finalen i Globen lørdag 14. mai 2016. I finalen var Sverige det niende landet ut på scenen av 26 deltakere. Sverige var dette året også det eneste nordiske landet i finalen, etter at både Danmark, Finland, Island og Norge ble slått ut i semifinalene.

I juryavstemningen endte Sverige på en niendeplass – blant annet uten poeng fra den norske juryen. Sverige kom imidlertid på sjetteplass i telefonavstemningen og endte samlet på en femteplass i konkurransen med . Dette var Sveriges tredje topp fem-plassering i konkurransen på rad.
## Utgivelse

«If I Were Sorry» ble gitt ut via digital nedlastning 28. februar 2016 av plateselskapet Cardiac Records og distribuert av Sony Music. En remiks-EP ble gitt ut 22. april samme år.

### Sporliste
Digital nedlastning:

Remiks-EP sluppet 22. april 2016:

## Listeplasseringer
«I Were Sorry» fikk stor kommersiell suksess hjemme i Sverige og toppet både Sverigetopplistan og Svensktoppen i flere uker. Under Grammisgalan 2017 ble den også kåret til årets låt i Sverige. Etter Eurovision Song Contest gikk sangen inn på en rekke europeiske hitlister.

## Referanser
Pomade

**Pomade** er salvelignende, ofte litt harde parfymerte blandinger til kosmetisk bruk. De inneholder fettstoffer og eventuelt forskjellige mengder vaselin eller fast parafin og voksarter, farge og antiseptiske stoffer. Eksempler er leppepomade og hårpomade. Med unntak av leppepomade er pomade gått mer og mer ut av bruk og erstattet av kremer, geler og lignende.

## Referanser
Gettoblaster

**Gettoblaster**, på norsk også kalt *slepebrøler*, er en samlebetegnelse for bærbare stereospillere med kraftige høytalere. De har ofte innebygd radio eller rom for musikkassetter og/eller CDer. De var på sitt mest populære fra 1970-tallet til rundt midten av 1980-tallet, da bærbare musikkspillere som Walkman begynte å gjøre sin inntreden i forbrukermarkedet.

Ordet «ghettoblaster» har opprinnelse fra USA. Det anses som politisk ukorrekt da det antyder at denne type musikkanlegg er særlig populære i fattige byområder (gettoer), hovedsakelig befolket av afroamerikanere. Derfor har man i USA og Canada gått over til uttrykket **boombox**, mens andre deler av verden har holdt fast ved den opprinnelige terminologien.

## Referanser
Nora Aschim

**Nora Aschim** (født 6. november 1998) er en norsk forfatter og lyriker fra Hamar.

Hun debuterte med diktsamlingen *Unngå øyekontakt* i 2017, bare 18 år gammel.

## Bibliografi
* *Unngå øyekontakt*, lyrikk, Flamme (2017)
* *Norske skoger,* lyrikk, Flamme (2023)
* *Jeg har ikke lov til å snakke om dette*, lyrikk, Flamme (2025)

## Kilder
*Presentasjon av Nora Aschim i Forfatterkatalogen på Forfattersentrums nettsider
*Presentasjon av Nora Aschim på Flamme forlags nettsider
Snitsel

**Snitsel** eller **schnitzel** er tynne, griljerte skiver av lyst kjøtt, ofte skinke, kalvekjøtt, kylling eller kalkun. Kjøttet er panert i strøkavring og stekt eller fritert, vanligvis i smult eller matolje. Det finnes også en rekke varianter med ulikt fyll, for eksempel ost, bacon eller pølse.

## Referanser
Piknik

**Piknik**, eller **picnic**, er en utflukt eller landtur der man spiser medbrakt mat i det fri, ofte i selskap og for hygge. Matvarene fraktes som regel i en kurv eller kjølebag, og legges ofte på en duk i gresset. De kan bestå av smørbrød, salater, frukt, avokado, mango, bakverk og varm eller kald drikke. Medbrakt mat som nytes i mindre frie sammenhenger kalles ofte niste eller matpakke.

## Referanser


## Eksterne lenker
*
Pamba

* se systematisk inndeling

***Pamba*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20–30 millimeter), brune smygere. Oversiden er ensfarget, ganske mørk brun, bakvingen kan ha en hvit flekk på oversiden og ett hvitt bånd på undersiden.

## Levevis
De aller fleste har larver på gress eller andre enfrøbladete planter.

## Utbredelse
Slekten er kjent fra Colombia og Ecuador.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Pamba* Evans, 1955 
***************** *[[Pamba boyaca]]* Nicolay, 1973
***************** *[[Pamba pamba]]* Evans, 1955

## Kilder

* Markku Savela's Lepidoptera and some other life forms: Sjekkliste over artene. Hentet 20.6. 2018.
* Butterflies of America - *Pamba* spp. http://www.butterfliesofamerica.com/L/t/Pamba_a.htm 

## Eksterne lenker
*
Piknik (andre betydninger)

**[[Piknik]]** er et utendørs måltid.

**Piknik** eller **picnic** kan også vise til:
* Picnic (film), en amerikansk romantisk dramakomedie fra 1955
* Picnic (TV-film), en amerikansk TV-film fra 2000
* Picnic (album), et musikkalbum med den norske jazzrockgruppen Clink, utgitt i 1984
* Piknik (album), et musikkalbum med det norske rockebandet Ingenting, utgitt i 1994

## Se også
* Piknik i Parken
Hverdag

En **hverdag** eller **søknedag** er en dag som ikke er en søndag eller helligdag, i nyere bruk heller ikke lørdag.

Ordet søknedag betyr hverdag, men brukes mest i offisielt språk eller om religiøse hverdager. Søknehelligdager eller bevegelige helligdager er helligdager, som ligger på andre ukedager enn søndag.

I Store norske leksikon brukes begrepet **virkedag**, for å gjøre tydeligere at hverdag er en *arbeidsdag*, og ikke en *fridag*.

I **ferieloven**

er en *virkedag* alle dager som ikke er søndager eller lovbestemt helge- eller høytidsdag. 
Lørdag er altså en virkedag etter ferieloven, og en uke ferie tilsvarer seks virkedager.

## Referanser
Sundaland

**Sundaland**, eller bare **Sunda**, er en biogeografisk region i Sørøst-Asia som omfatter Malayahalvøya, Borneo, Java og Sumatra med nærliggende øyer.

Sundaland ligger på en utskytende del av den asiatiske kontinentalsokkelen og var i den siste istid, liksom i tidligere istider, som følge av det betydelig lavere havnivået, et sammenhengende landområde, noe som gjorde det til en biogeografisk region. Da havnivået senere steg, senest for 15000 til 7000 år siden, ble de høyestliggende områdene separate øyer. 

## Se også
*Sundaøyene

## Referanser
Krasjcymbal

**Krasjcymbal** er en type cymbaler som brukes til enkeltstående, skarpe, aksentuerende lyder, til forskjell fra hi-hat, ridecymbal. De kan monteres på et stativ og spilles på ved bruk av trommestikker eller for hånd. En eller to krasjcymbaler er hører vanligvis med til et trommesett.

## Referanser
Stabilitets- og vekstpakten

**Stabilitets- og vekstpakten** er en samling regler vedtatt av EU. Pakten legger begrensninger på eurolandenes handlefrihet i finans- og skattepolitikken. Medlemmene av Den økonomiske og monetære union er etter pakten forpliktet til å unngå budsjettunderskudd og statsgjeld over en viss størrelse i forhold til BNP. 

## Historie
Stabilitets- og vekstpakten ble vedtatt i Amsterdam i 1997, med hjemmel i traktaten om Den europeiske unions virkemåte. Pakten er del av regelverket til Den økonomiske og monetære union. 

Allerede Maastricht-traktaten fra 1992 inneholdt krav til medlemsstatene om å unngå underskudd på mer enn 3 % av bruttonasjonalprodukt (BNP), og offentlig gjeld til 60 % av BNP. Stabilitets- og vekstpakten er også etter 1997 endret flere ganger.

## Kravene til økonomisk politikk
Pakten inneholder to hovedkrav til medlemmene:

* Landets budsjettunderskudd kan ikke overstige 3% av landets BNP.
* Landets offentlige gjeld kan ikke overstige 60% av landets BNP.

Reglenes formål er å sikre budsjettdisiplin og forebygge inflasjon. De svarer til konvergenskriteriene for å innføre euroen. Pakten er del av regelverket til Den økonomiske og monetære union.

## Kritikk
Det er reist kritikk mot stabilitets- og vekstpakten, blant annet ved å hevde at landene som følge av taket på budsjettunderskuddet, vil ha vanskeligere for å bekjempe arbeidsledighet med bevilgninger over statsbudsjettet.

## Referanser
Nokturne (andre betydninger)

**Nokturne** eller **nocturne** kan vise til:

* Nokturne, en type musikkstykke
* Nocturne (sang), sang fra 1995 av Secret Garden
* Nocturne (Dusty Cowshit-EP), EP fra 1996 av Dusty Cowshit
* Nocturne (sang av Evert Taube)
Steinhøne

**Steinhøne** (*Alectoris graeca*) inngår i slekten steinhøns som er en gruppe i fasanfamilien. Arten består som fire underarter og er utbredt i deler av Sør-Europa. Arten er nært beslektet med blant annet berghøne, som har en mer østlig utbredelse og er svært lik.

## Biologi
Steinhøna blir 32–37&nbsp;cm lang og har et vingespenn på 46–53&nbsp;cm. Kjønnene er relativt like, men hannene blir en del større enn hunnene, har klarere tegninger på hodet og en tarsalknott som hunnene mangler. Hanner veier , mens hunner veier . Kun fargenyanser og små forskjeller i tegningene skiller underartene, med unntak av underarten *whitakeri* som er mer distinkt. Likheten med berghøne (*A. chukar*) er så stor at de to artene bare vanskelig lar seg skille i felt. Steinhønas gråfargede fjærdrakt er imidlertid noe mer blålig grå, mens berghønas heller mer over i olivengrå. Tegningene er elles svært like.

Habitatet består av steinete åser og fjellskråninger med kalkholdig stein, kort gress, sparsomt buskdekke og noen trær; lokalt fra havnivå (for eksempel på Sicilia og i Sørøst-Europa) i høyder) opp til , unntaksvis til  i Italia. I subalpin sone normalt i høyder på mer enn , men mest vanlig mellom  og ; favoriserer sørvendte skråninger. Blir vanligvis ikke registrert i tett skog, men tilstede i åpne skogområder med blant annet *[[Pinus]]*, *[[Larix]]* og *[[Juniperus]]*; foretrekker lynghei, men finnes også ofte på beitemarker, gressområder og i lavt kratt; forekommer på steinete grunn, for eksempel i ås- og fjellskråninger. Opptrer aldri veldig langt fra vann.

## Inndeling
Inndelingen følger Birds of the World og er i henhold til Winkler, Billerman & Lovette (2020).

* Galliformes, hønsefugler
** Phasianoidea, fasanfugler
*** Phasianidae, fasanfamilien
**** Pavoninae
***** Coturnicini
****** *[[steinhøns|Alectoris]]*, steinhøns
******* *[[berberhøne|A. barbara]]*, berberhøne
******* *[[araberhøne|A. melanocephala]]*, araberhøne (monotypisk)
******* *[[rødhøne|A. rufa]]*, rødhøne
******* *[[berghøne|A. chukar]]*, berghøne
******* ***A. graeca***, steinhøne
******** *A. g saxatilis*, utbredt i Alpene fra Frankrike til Østerrike og videre østover til det vestlige Bulgaria
******** *A. g orlandoi*, utbredt i Apenninene i Italia
******** *A. g graeca*, nominatformen er utbredt på De joniske øyer, i Hellas og det sørlige Bulgaria, kanskje også såvidt i Albania
******** *A. g whitakeri*, utbredt på Sicilia
******* *[[svartstrupehøne|A. philbyi]]*, svartstrupehøne (monotypisk)
******* *[[qinghaihøne|A. magna]]*, qinghaihøne (monotypisk)

## Referanser




## Eksterne lenker
*
Filippa Fotopoulou

**Filippa Fotopoulou** (født 20. desember 1996 i Nikosia) er en kypriotisk friidrettsutøver som konkurrerer i lengdehopp og sprintløp. Hennes fremste internasjonale meritt er gull i lengdehopp ved Det europeiske småstatsmesterskapet i friidrett 2018. 

Hennes tvillingsøster Olivia Fotopoulou er også friidrettsutøver.

## Idrettskarriere
;2013
I 2013 deltok Fotopoulou i Ungdoms-VM i friidrett i Donetsk, der hun kom på ellevteplass i lengdehopp. Hun deltok også i Junior-EM i friidrett 2013, der hun kom på 23.-plass i kvalifiseringsrunden i lengdehopp, og fikk dermed ikke hoppe finalerunden. Hun deltok også på 4 x 100 meter stafett, der Georgia satte ny nasjonal juniorrekord med 47,20 sekunder i innledningsheatet, men de nådde ikke finalen. 

I Gymnasiaden 2013 i Brasil fikk hun sølv i lengdehopp. 

; 2014 
Kypros deltok i Third League under Lag-EM i friidrett 2014, og Fotopoulou kom på sjetteplass i lengdehopp. Hun vant lengdehopp under Juniorbalkanmesterskapet i friidrett 2014. 

Hun deltok i Junior-VM i friidrett 2014, og fikk 27. beste tid i kvalifiseringsrunden, og nådde dermed ikke finalen.  

;2015
Hun studerte i Alabama fra 2015. Hun kom på åttendeplass i Alabama Relays, sjuendeplass i Crimson Tide Invitational og 13.-plass i Florida Relays i 2015, og hun kom på andreplass i Norman John Jacobs Invitational. I Southeastern Conference-mesterskapet i friidrett kom hun på 12.-plass, og i NCAA-mesterskapet i friidrett kom hun på 21.-plass.

;2016
Hun fikk sølv i lengdehopp i Indiana Relays innendørs, og kom på fjerdeplass på 100 meter i Florida State Relays 2016. Hun fikk også sølv i lengdehopp i Florida Relays i april. 

Under det kypriotiske mesterskapet i friidrett fikk hun sølv i lengdehopp og bronse på 100 meter, og i Balkanmesterskapet i friidrett 2016 kom hun på andreplass i lengdehopp, bak Nektaria Panayi. 

;2017
Hun vant flere stevner 2017, med seier i lengdehopp i Commodore Invitational og Bob Pollock Invitational innendørs, og State Bulldog Relays og Crimson Tide Invitational utendørs. Under Nashville Commodore innendørs satte hun også personlig rekord med 6,34 meter. I Southeastern Conference-mesterskapet i friidrett kom hun på ellevteplass i lengdehopp. 

U23-EM i friidrett 2017 ble arrangert i Bydgoszcz i Polen, og Fotopoulou fikk der 22. beste resultat i kvalifiseringsrunden (6,05 meter), og hoppet dermed ikke i finalerunden. 

;2018
Innendørs vant hun lengdehopp under Bob Pollock Invitational, og hun kom på andreplass i New Mexico Collegiate Classic. Hun vant lengdehopp i Crimson Tide Invitational i april. Hun kom på andreplass på 100 meter under War Eagle Invitational, og kom på andreplass i lengdehopp i LSU Invitational. I Southeastern Conference-mesterskapet i friidrett kom hun på åttendeplass i lengdehopp. 

I Det europeiske småstatsmesterskapet i friidrett 2018 vant hun lengdehopp, med 6,20 som lengste hopp. 

## Referanser


## Eksterne lenker
* 
*  Profil hos TFRRS
Stabskompani

Et **stabskompani** er et kompani i en armé som normalt inneholder en stabstropp, jegertropp, sambandstropp, trentropp og sanitetstropp.

Et stabskompani inngår blant annet i en infanteribataljon, der det har følge av tre geværkompanier (hvert med tre geværtropper og én støttetropp) og ett støttekompani (med bombekastertropp, panserverntropper og pionértropp).

Tilsvarende avdeling i kavaleriet har betegnelsen stabseskadron, og i artilleriet betegnelsen stabsbatteri.

## Referanser
Snøborg

**Snøborg** eller **snøfestning** er en midlertidig konstruksjon som er bygd av (kram) snø. Snøborger bygges oftest av barn under lek og som fritidssyssel om vinteren. De kan bygges for å imitere hus, butikker eller byer, eller brukes som forsvarsverk under snøballkriger.

Snøkonstruksjoner laget av snøblokker for å sove i, kalles igloer.

## Referanser
Specialist

**Specialist** (**SPC**) er en grad for soldater i U.S. Army. Graden ligger rett over *private first class* (PFC; «menig første klasse») og har samme rang som *corporal* (korporal), men regnes i mosetning til sistnevnte ikke for å være en underoffisersgrad.

Graden har koden E-4 (OR-4 i henhold til STANAG 2116).

SPC er den vanligste graden blant soldater i U.S. Army. Den er typisk den graden en PFC blir forfremmet til etter to års tjeneste, men en PFC kan også få graden etter 18 måneders tjeneste og seks måneder som PFC. Den tildeles svært mye oftere enn *corporal*, som nå er reservert for personell som enten har gått det grunnleggende lederkurset (*Basic Leader Course*) eller er blitt tildelt ledelsesoppgaver på lavt nivå (med to eller flere soldater under direkte kommando).

## Gradstegn

Army-USA-OR-04b.svg


## Se også
* Spesialist (grad)

## Referanser
Troppene til VM i fotball 1974

**Troppene til VM i fotball 1974** inneholder samtlige 16 tropper som ble tatt ut til VM i fotball 1974 i Vest-Tyskland som ble spilt fra 3. juni til 7. juli. Hver av de 16 nasjonene som deltok i mesterskapet registrerte 22 spillere (utespillere og keepere) som skulle delta i det kommende VM.

Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet. 

## Gruppe 1
### 

### 

### 

### 

## Gruppe 2
### 

### 

### 

### 

## Gruppe 3
### 

### 

### 

### 

## Gruppe 4
### 

### [[Haitis herrelandslag i fotball|Haiti]]

### 

###
Snøhule

En **snøhule** er en utgravd hule i snøen. Snøhuler kan graves ut av dyr i naturen, fjellklatrere eller vinterentusiaster for å danne ly eller som rekreasjon. De har termiske egenskaper som ligner en iglo og gir god beskyttelse fra vind og lave temperaturer.

## Referanser
Ligue Haïtienne

**Ligue Haïtienne** er det øverste nivået i haitisk fotballs hierarki av lag, og den administreres av Haitis Fotballforbund.

## CONCACAF-ranking (2021)
*CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden.*

## Historie
**Ligue Haïtienne** ble grunnlagt i 1937 og den mestvinnende klubben er  som har vunnet 14 ganger, sist i høstsesongen 2009. Siden 2002 har Ligue Haïtienne vært delt opp i en vår- og en høstavdeling og det er kåret 2 mestere pr. sesong.
Vårseongen blir kalt *Ouverture* (åpning) og høstsesongen *Fermeture* eller *Clôture* (avslutning).

## Liste over vinnere

* 1937–38 – 
* 1939 – 
* 1940 – Hatüey Bacardi Club
* 1941 – 
* 1942 – Etoile Haïtienne
* 1943 – Arsenal
* 1944 – Etoile Haïtienne
* 1945 – Hatüey Bacardi Club
* 1946 – 
* 1947 – 
* 1948 – Excelsior
* 1949 – *Avlyst*
* 1950 – Excelsior
* 1951 – Excelsior
* 1952–53 – Aigle Noir
* 1953–54 – 
* 1954 – *Avlyst*
* 1955 – Aigle Noir
* 1956 – Jeunesse Pétion-Ville
* 1957 – 
* 1958 – 
* 1959 – *Avlyst*
* 1960 – *Avlyst*
* 1961 – Etoile Haïtienne
* 1962 – 
* 1963 – 
* 1964 – *Avlyst*
* 1965 – *Avlyst*
* 1966 – 
* 1967 – 
* 1968 – 
* 1969 – 
* 1970 – Aigle Noir
* 1971 – 
* 1972 – *Avlyst*
* 1973 – *Avlyst*
* 1974 – *Avlyst*
* 1975 – *Avlyst*
* 1976 – *Avlyst*
* 1977 – *Avlyst*
* 1978 – *Avlyst*
* 1979 – *Avlyst*
* 1980 – *Avlyst*
* 1981 – *Avlyst*
* 1982 – *Avlyst*
* 1983 – 
* 1984 – *Avlyst*
* 1985 – *Avlyst*
* 1986 – *Avlyst*
* 1987–88 – Aigle Rouge des Gonaïves
* 1988–89 – 
* 1989–90 – 
* 1990–91 – 
* 1991–92 – *Avlyst*
* 1992–93 – 
* 1993–94 – 
* 1994–95 – 
* 1996 – Racing FC
* 1997 – 
* 1998 – 
* 1999 – 
* 2000 – 
* 2001 – 
* 2002 O – Roulado
* 2002 F – 
* 2003 O – 
* 2003 F – Roulado
* 2004–05 O – 
* 2004–05 F – 
* 2005–06 O – 
* 2005–06 F – Aigle Noir
* 2007 O – 
* 2007 F – Cavaly
* 2008 O – 
* 2008 F – Racing FC
* 2009 O – 
* 2009 F – 
* 2010 O – 
* 2010 C – Victory
* 2011 O – 
* 2011 C – 
* 2012 – Valencia
* 2013 – 
* 2014 O – 
* 2014 C – 
* 2015 O – 
* 2015 C – 
* 2016 O – Racing FC
* 2016 C – 
* 2017 O – 
* 2017 C – 
* 2018 O – 
* 2018 C – 
* 2019 O – 
* 2019 C – *Avlyst*
* 2020 O – *Avlyst*
* 2020 C – *Avlyst*
* 2020–21 O – 
* 2020–21 C – *Avlyst*
* 2021–22 O – *Avlyst*
* 2021–22 C – *Avlyst*

## Referanser
Úrvalsdeild 2018

**[[Úrvalsdeild]] 2018** var den øverste ligaen i islandsk herrefotball 2018.  vant ligaen.

## Tabell

## Resultattabell
Hagebergfrue

**Hagebergfrue** (*Saxifraga hostii*) er en prydplante i sildrefamilien med hvite blomster.

## Referanser




## Eksterne lenker
*
Guttestreker (kunstnerduo)

**Guttestreker** er en norsk kunstnerduo med base i Oslo som består av Petter Malterud Grøndahl (f. 1989) og Christoffer Kroge Christensen (f. 1990). Duoen har samarbeidet siden høsten 2015 og er kjent for sine detaljrike, tematisk ladede kunstverk som ofte kombinerer elementer fra vitenskap, filosofi og populærkultur.

## Bakgrunn og kunstnerisk profil
Grøndahl og Christensen har ingen formell kunstutdannelse. De samarbeider om hvert verk, som gjennomgående preges av sterke farger, overdådige komposisjoner og et høyt detaljnivå. Temaene spenner fra fest og sult til religion og utnyttelse.

## Utstillinger og prosjekter
Duoen har vist arbeid i en rekke utstillinger i Norge, og har etablert sitt eget galleri og kunsttrykkstudio. I 2023 var de blant annet aktuelle med utstillinger ved Detour Gallery i New York, USA (åpning 27. april), og ved Soli Brug i Norge (august).

I tillegg til sin frie kunstneriske praksis har Guttestreker utført oppdrag for ulike organisasjoner og kommersielle aktører.

## Referanser
1. søndag i faste

**1. søndag i faste**, også kalt *kvadragesima* eller *quadragesima*, av latin, 'den førtiende dagen', eller *invocavit* , 'han kaller', etter åpningsordene i den gamle inngangssalmen, hentet fra Salmene 91, 15-16, er den første søndagen i fastetiden før påske. 

## Referanser
Erik Dahlin

**Erik Axel Dahlin** (født 28. april 1989) er en svensk tidligere fotballspiller Han er yngre bror til Johan Dahlin.

## Referanser


## Eksterne lenker
*
Miltomiges cinnamomea

***Miltomiges cinnamomea*** er en sommerfugl som tilhører familien smygere (Hesperiidae).

## Utseende
En middelsstor (vingespenn 30-35 millimeter), brun smyger. Oversiden er ensfarget brun. Undersiden er brunrød, forvingens spiss brungul, forvingens bakkant lyst brungrå.

## Levevis
De aller fleste har larver på gress eller andre enfrøbladete planter.

## Utbredelse
Arten er utbredt i det sørlige Brasil (Rio de Janeiro).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Miltomiges* Mabille, 1903 
***************** *Miltomiges cinnamomea* (Herrich-Schäffer, 1869)

## Kilder

* Markku Savela's Lepidoptera and some other life forms: Sjekkliste over artene. Hentet 20.6. 2018.
* Butterflies of America - *Miltomiges* spp. http://www.butterfliesofamerica.com/L/t/Miltomiges_a.htm 

## Eksterne lenker
*